• Teie laps võib  valida endale meelepärase litsentseeritud sporditrenni või mõne muu huvialaringi - taastame noortespordi pearaha 2009. aasta alguse tasemele;  • Kui Te elate korrusmajade piirkonnas, kus seni on tervisespordi võimalusi üsna vähe, siis edaspidi saad sportida ka oma linnaosas. Rajame Lasnamäe erinevatesse piirkondadesse puhke- ja spordialasid, mis oleksid turvalised ja valgustatud ning kasutatavad aastaringselt. Lisaks ehitame juurde täismahulisi ekstreemspordikeskuseid.  • Teil tekib võimalus aega  veeta kahes uues ja suures pargis, mis on kohandatud arvestades just sporditegemise võimalusi. Lasnamäel asuv Pae park ja Järve mets kohandatakse kaasaegseteks puhkealadeks, kus on mõeldud nii lastele, noortele, täiskasvanutele kui eakatele;  • Kui Te armastate jalutada, jooksmas käia või jalgrattaga mere ääres sõita, siis Te võimalused avarduvad - ehitame valmis Rocca al Mare, Pirita, Linnahalli, Merirahu-Kakumäe ja Lennusadam-Patarei vahelised rannapromenaadid;  • Teil on võimalik  tervisespordiga tegeleda edaspidi ka Kloostrimetsa, Merimetsa, Harku järve ja Harku metsa terviseradadel.